Document ID: /roh_data/filtered/fineweb-2-filterrobots_roh.jsonl.gz/44788

Per dumondas i’l sectur da l’età e da la chüra es respunsabel il post da cussagliaziun. El infuorma davart ils servezzans e las prestaziuns dals servezzans da las instituziuns socialas, da las spüertas ambulantas e staziunarias sco eir davart las pussibiltats d’access correspundentas.
La constataziun dals bsögns e la prüma cussagliaziun stan al cumanzamaint da mincha actività d’assistenza. Davo üna prüma examinaziun segua l’inviamaint da las persunas chi tscherchan cussagl als posts da cumpetenza specialisats. In cas da situaziuns cumplexas vegnan spüertas cussagliaziuns persunalas ed individualas al lö.
Management da cas vain applichà là, ingio cha las pussibiltats d’agüd ston gnir accordadas da nouv in basa ad üna situaziun cumplexa, saja quai in reguard al sectur da chüra, social o d’assistenza.
Confamiliars chi praistan lavur da chüra douvran minchatant ün dis-charg. Be uschè pon els accumplir lur incumbenza a lunga vista. Il post da cussagliaziun intermediescha lets da surleivg per cas d’urgenza sco eir dis charg da di, da not o da vacanzas. Ultra da quai coordinescha el üna rait d’agüdants professiunals e voluntaris.
L’assistenza d’ün confamiliar amalà pretenda suvent ün ingaschamaint intensiv emoziunal collià cun bler temp. La chüra po manar als confamiliars al cunfin da lur abiltà da supportar squitsch. Il post da cussagliaziun intermediescha spüertas da sustegn e da scolaziun.
Qua chattan Ellas/Els üna Survista da las spüertas e dals servezzans dal post da cussagliaziun Chüra – chüra & assistenza per confamiliars chi praistan lavur da chüra.
Per persunas a partir da l’età da pensiun spordscha il post da cussagliaziun ün sustegn in reguard a la promoziun da la sandà e da la prevenziun.
Pro la spüerta appartegnan:
Cas d'urgenza 144
Ella/El po ragiundscher da di e da not il servezzan medicinic d’urgenza suot ils nomers seguaints:
Ella/El po ragiundscher suot il nomer 081 861 10 00 da di e da not la staziun d’urgenza da l’ospidal.
Il prossem lö cun defibrillatur (AED) in Engiadina Bassa chatta Ella/El sün nossa survista.